Predlog UREDBA SVETA o spremembi Izvedbene uredbe Sveta (EU) št. 917/2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske, ter vključitvi ene družbe na seznam proizvajalcev iz Ljudske republike Kitajske iz Priloge I /* COM/2012/0233 final - 2012/0117 (NLE) */





OBRAZLOŽITVENI MEMORANDUM 1. Ozadje predloga · Razlogi za predlog in njegovi cilji Ta predlog zadeva uporabo Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“) v postopku za uvoz keramičnih ploščic s poreklom iz Ljudske republike Kitajske. · Splošno ozadje Ta predlog je nastal pri izvajanju osnovne uredbe in je posledica preiskave, ki je bila izvedena v skladu z vsebinskimi in postopkovnimi zahtevami iz osnovne uredbe. · Obstoječe določbe na področju, na katero se nanaša predlog Izvedbena uredba Sveta (EU) št. 917/2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske. · Usklajenost z drugimi politikami in cilji Unije Ni relevantno. 2. Posvetovanje z zainteresiranimi stranmi in ocena učinka · Posvetovanje z zainteresiranimi stranmi Zainteresirane strani, ki jih postopek zadeva, so imele možnost, da med preiskavo zagovarjajo svoje interese v skladu z določbami osnovne uredbe. · Zbiranje in uporaba strokovnih mnenj Zunanja strokovna mnenja niso bila potrebna. · Ocena učinka Ta predlog je posledica izvajanja osnovne uredbe. Osnovna uredba ne predvideva splošne ocene učinka, vsebuje pa izčrpen seznam pogojev, ki jih je treba oceniti. 3. PRAVNI ELEMENTI PREDLOGA · Povzetek predlaganih ukrepov Priloženi predlog uredbe Sveta temelji na dokončni ugotovitvi, da en kitajski proizvajalec izvoznik izpolnjuje vsa merila, da se mu odobri status novega proizvajalca izvoznika in da zato zanj velja tehtana povprečna protidampinška dajatev v višini 30,6 %. · Pravna podlaga Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti. Izvedbena uredba Sveta (EU) št. 917/2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske. · Načelo subsidiarnosti Predlog je v izključni pristojnosti Evropske unije. Načelo subsidiarnosti se zato ne uporablja. · Načelo sorazmernosti Predlog je v skladu z načelom sorazmernosti iz naslednjih razlogov. Oblika ukrepanja je opisana v navedeni osnovni uredbi in ne dopušča odločanja na nacionalni ravni. Navedba o načinu zmanjšanja finančne in upravne obremenitve Unije, nacionalnih vlad, regionalnih in lokalnih organov, gospodarskih subjektov in državljanov ter njeni sorazmernosti z zastavljenim ciljem predloga ni relevantna. · Izbira instrumentov Predlagani instrumenti: uredba. Druga sredstva ne bi bila primerna iz naslednjega razloga. Druga sredstva ne bi bila ustrezna, ker osnovna uredba ne določa drugih možnosti. 4. PRORAČUNSKE POSLEDICE Predlog ne vpliva na proračun Unije. 2012/0117 (NLE) Predlog UREDBA SVETA o spremembi Izvedbene uredbe Sveta (EU) št. 917/2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske, ter vključitvi ene družbe na seznam proizvajalcev iz Ljudske republike Kitajske iz Priloge I SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti[1] („osnovna uredba“), in zlasti člena 9 Uredbe, ob upoštevanju Izvedbene uredbe Sveta (EU) št. 917/2011[2]o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske („Izvedbena uredba Sveta (EU) št. 917/2011“), in zlasti člena 3 Izvedbene uredbe, ob upoštevanju predloga, ki ga je Evropska komisija („Komisija“) predložila po posvetovanju s svetovalnim odborom, ob upoštevanju naslednjega: A. PREDHODNI POSTOPEK (1) Z Izvedbeno uredbo (EU) št. 917/2011 je Svet uvedel dokončno protidampinško dajatev na uvoz keramičnih ploščic s poreklom iz Ljudske republike Kitajske („LRK“) v Unijo. Zaradi velikega števila proizvajalcev izvoznikov iz LRK, sodelujočih v preiskavi, ki je privedla do uvedbe protidampinške dajatve („prvotna preiskava“), je bil izbran vzorec kitajskih proizvajalcev izvoznikov; za družbe, vključene v vzorec, so bile uvedene individualne stopnje dajatve v višini od 26,3 % do 36,5 %, za druge sodelujoče družbe, ki niso bile vključene v vzorec, pa je bila določena stopnja dajatve v višini 30,6 %. Stopnja dajatve 69,7 % je bila uvedena za vse druge kitajske družbe. (2) Člen 3 Izvedbene uredbe Sveta (EU) št. 917/2011 določa da, kadar novi proizvajalec izvoznik iz Kitajske Komisiji predloži zadostne dokaze, da: · v obdobju preiskave od 1. aprila 2009 do 31. marca 2010 („obdobje preiskave“) v Unijo ni izvažal izdelkov iz člena 1(1) navedene uredbe (prvi pogoj); · ni povezan z nobenim izvoznikom ali proizvajalcem v LRK, za katerega veljajo protidampinški ukrepi, uvedeni z navedeno uredbo (drugi pogoj), ter · je dejansko izvažal zadevne izdelke v Unijo po obdobju preiskave, na katerem temeljijo ukrepi, ali je prevzel nepreklicno pogodbeno obveznost o izvozu znatne količine v Unijo (tretji pogoj), · se člen 1(2) navedene uredbe lahko spremeni tako, da se novemu proizvajalcu izvozniku odobri stopnja dajatve, ki se uporablja za sodelujoče družbe, ki niso vključene v vzorec, tj. 30,6 %. B. ZAHTEVEK ZA STATUS NOVEGA PROIZVAJALCA IZVOZNIKA (3) Kitajska družba („vložnik“) je vložila zahtevek za odobritev enake obravnave, kot je bila odobrena družbam, ki so sodelovale v prvotni preiskavi in niso bile vključene v vzorec („obravnava novega proizvajalca izvoznika“). (4) S preiskavo se je preverilo, ali navedeni vložnik izpolnjuje pogoje za odobritev obravnave novega proizvajalca izvoznika iz člena 3 Izvedbene uredbe Sveta (EU) št. 917/2011. (5) Vložniku je bil poslan vprašalnik s prošnjo, da predloži dokaze o izpolnjevanju zgoraj navedenih meril. (6) Dokazi o izpolnjevanju pogojev iz člena 3 Izvedbene uredbe Sveta (EU) št. 917/2011, ki jih je predložil proizvajalec izvoznik iz LRK, so se šteli za zadostne. Temu proizvajalcu izvozniku se torej lahko odobri stopnja dajatve, ki se uporablja za sodelujoče družbe, ki niso vključene v vzorec (tj. 30,6 %), njegov naziv pa se tako lahko doda na seznam proizvajalcev izvoznikov iz Priloge I k Izvedbeni uredbi Sveta (EU) št. 917/2011. (7) Vložnik in industrija Unije so bili obveščeni o ugotovitvah preiskave in so imeli možnost, da predložijo pripombe. (8) Vsi argumenti in predlogi zainteresiranih strani so bili analizirani in upoštevani, če so bili utemeljeni – SPREJEL NASLEDNJO UREDBO: Člen 1 Na seznam proizvajalcev iz Ljudske republike Kitajske iz Priloge I k Izvedbeni uredbi Sveta (EU) št. 917/2011 se doda naslednja družba: Ime || Dodatna oznaka TARIC Onna Ceramic Industries (China) Co., Ltd. || B293 Člen 2 Ta uredba začne veljati dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah. V Bruslju, Za Svet Predsednik [1] UL L 343, 22.12.2009, str. 51. [2] UL L 238, 15.9.2011, str. 1.